A NETFLIX SOROZATA
De ahogy telik az idő, az 573-as rabnak egyre kevesebb az esélye.
Köszönjük, hogy a KPOC-t nézték.
Tully Hart tálalta önöknek a híreket.
Jó éjt!
Na jó, mi az első benyomásuk? Mondják ki, ami az eszükbe jut! Rajta! Igen?
Szimpatikus. Bizalomkeltő. Tetszik, hogy magabiztos.
Bizalomkeltő és magabiztos!
Én még a kávét se bíznám rá. A hangjáról meg ne is beszéljünk!
A hangja nagyon…
- Recsegő? - Fülhasogató.
Fülsértő a hangja.
- És a szája is zavaró. - Miért?
Nagyon szuggesztíven beszél.
Ez egy híradó vagy egy burleszk? Jobb, ha a férjem nem nézi.
Most, hogy belegondolok, sokat pislogott.
Épp fordítva, mintha farkasszemet nézett volna a nézőkkel.
Borzas a haja! Feltalálták már a hajsütőt, galambom!
Na és a végmondata? „Tully Hart tálalta önöknek a híreket.”
Értjük, ez egy szójáték a nevével.
Ettől féltem.
De Stan, összevissza beszéltek!
Nem pisloghatok túl sokat és túl keveset egyszerre.
Tizenöt százalékot esett a nézettségünk, és tudnunk kell, miért.
Minden változtatásnál ez van. Ragaszkodnak a megszokotthoz.
A fókuszcsoportok mindig kritikusak.
- Úgy érzik, ettől hasznosak. - Igen.
Még nem volt női bemondónk. Ez lehet az oka.
Ne csináljon ebből nőkérdést, Stan!
Jean Enersen a legjobb bemondó Seattle-ben.
Ismerem Jean Enersent.
Dolgoztam is vele.
Maga nem Jean Enersen.
Na jó. A kutatás megvolt, okuljunk belőle!
Erre valók a fókuszcsoportok, nem?
Segítenek a fejlődésre fókuszálni.
Három hetük van a nézettség növelésére.
Különben kénytelen leszek változásokat bevezetni.
Tul…
Ez kemény volt. Nagyon sajnálom.
Ne aggódj!
Megoldom.
Úgy fogom kezelni, mint egy sztorit.
Minden oldalról megvizsgálom.
Meg fogom nézni a felvételt. Egész éjjel itt maradok, ha kell.
Jó, én is itt maradok a…
ma esti izéig.
Nem, lemondom. Ez sokkal fontosabb.
Ne! Menj el!
Tényleg megoldom. Menj el!
Érezd magad jól az izén!
Nem kell kódnyelven beszélnetek. Nem zavar, ha randid van.
Nem gond.
Részemről oké… Szóval…
Örülök, hogy randira mész!
Részemről teljesen rendben van.
Ne érezd magad kínosan!
Jó. Remek.
Ezt még nézni se bírom.
Add ide a következő szalagot, és kész!
Nem tudom, melyik jön…
Istenem, egész nap itt leszünk!
Oké, köszönöm.
Mindjárt kész.
Holnaptól harmadikosok leszünk! Ez a mi évünk lesz, Mularkey.
- Híresek lettünk. - Mit művelsz?
Előre akartam dolgozni az évkönyvhöz.
Kate, beszélhetnénk négyszemközt?
Rendben.
Nem tudom, mi van,
de feltűnt, hogy már nem beszélsz velem.
Dehogynem! Hisz most is beszélünk.
Július negyedike óta úgy érzem, kerülsz.
Azért teszed, mert rosszul csókolok, vagy…
Mert ha azért, akkor fejlődőképes vagyok…
Nem! Nagyon is jól…
- Jó volt a csók. - Tényleg?
Igen.
Arról van szó…
Holnap kezdődik a suli, itt a médiaszakkör…
Maradjon szakmai a kapcsolatunk!
Szakmai?
Hogy a kapcsolatunk ne zavarjon be a médiaszakkörös tevékenységekbe.
Aha, végül is van benne valami.
Igen.
Kösz.
Ez az utolsó tekercs.
A médiaszakkör készen áll az 1976-os őszi félévre!
Hol ünnepeljük meg? A Burger Planet USA-ben?
Ne már! Ott dolgozom.
Ide hallgassatok!
Ma voltam a tornateremben, és nyitva volt az uszoda ajtaja.
- Menjünk úszni! - Jól hangzik.
De nincs úszómester.
- Igaza van. Bajba kerülhetünk. - Ne légy már ilyen puhány!
- Az utolsó a záptojás! - Ez az! Nyomás!
- Ti nem jöttök? - Nem, ez butaság.
Igen, tényleg baj lehet belőle.
Ugyan miért?
Felfüggesztenek? Még nincs is suli.
És ez a nyár utolsó napja. Szórakozzunk már egyet!
Mikor kevertelek én bajba?
Hát…
Jó, rendben.
- Köszi. - Menjünk!
Ugorj a vízbe, Mularkey! Siess már!
Hajrá, Csodanő!
Szentjánosbogár lányok mindörökké!
- Erre! - Még részeg?
Elvonóra fog járni?
Milyen érzés, hogy majdnem megölt egy tinit?
- Mit mondott? - Ide!
Mi történt?
Beszélt a lány szüleivel?
Így kell példát mutatni?
Beszéljen az alkoholizálásról!
Ms. Hart nem nyilatkozott arról,
hogy letartóztatták, amiért ittasan vezetett,
és emiatt súlyosan megsérült egy tinikorú utasa.
Ugyan már, Kate! Előbb-utóbb fel kell venned.
Le fog csengeni az ügy.
Szia, Sean… Hívj fel, ha megkaptad ezt az üzenetet!
Megegyeztünk, Jim.
Elindítjátok Tully Hart új beszélgetőműsorát.
Hát pedig szerződésben köteleztétek magatokat rá.
Kérlek, Margie! Tudom, hogy ott vagy. Vedd fel, és beszélj velem!
Tudja, hogy törvény szerint ittas volt, de nem az ő hibája a baleset.
A másik sofőr elismerte, hogy ő volt a hibás.
Bud, tudom, nem használod a postafiókot, de ha mégis, kérlek, hívj vissza!
Az első rész szólhatna az ittas vezetés veszélyeiről.
Mindenki nyerne vele.
Sajnáljuk, de a hangpostafiók tele van…
Az istenit!
LETARTÓZTATTÁK TULLY HARTOT
Basszák meg!
Elég zaklatottak, de rá tudom venni őket a szerződés betartására.
Ha az első rész a balesetről fog szólni.
Nem profitálok ebből a rémálomból.
Miért? A dokuhoz a rémálomszerű gyerekkorodból profitáltál,
és jól sült el.
Ne haragudj! Ezt nem kellett volna mondanom.
Egész nap győzködtem másokat. Nagyon sajnálom.
Semmi baj. De most nem érdekel az a hülye beszélgetőműsor.
Marah megsérült.
Nem tudom, mi van vele.
Szükségem van Kate-re. Beszélnem kell vele.
Oké, hogy segíthetek?
Hála az égnek!
Szükségem van rád.
Mit tegyünk a hajammal? Azt mondták, borzas.
Príma a frizud.
Amúgy is ki akartam már próbálni egy új kinézetet.
Nem értük, ők csesszék meg, de kísérletezhetnék.
Jó a frizud. Ne gyújtsd fel az irodát miattuk!
- Szerinted csak jó a frizum? - Tul!
Térj már észhez! Ne hagyd, hogy bogarat ültessenek a füledbe!
Jó.
Na és hogy állsz azzal a sármos brittel?
Ma este lesz a negyedik randink. Lenyűgöző pasi, Tul.
Ő az álompasim.
Persze Johnny volt az álompasim, de kiderült, hogy a rémálmaim pasija.
Boldog voltam vele, de nem volt jövője a kapcsolatnak.
De Theóban minden megvan.
Jól néz ki, kedves,
és mindketten ugyanarra vágyunk.
Ráadásul nagyon szexi az akcentusa. Sokkal szexibb, mint Johnnyé.
El tudom képzelni vele a jövőmet.
Nagyon boldog vagyok.
Johnny nem megy ki a fejedből.
Sajnos nem.
Bár ez nem teljesen igaz.
Amikor Theóval vagyok, csuda jól érzem magam.
Komolyan, de amikor egyedül vagyok…
Tudtam. Akkor is Johnnyra gondoltál,
mikor megvetted azt a kis játékot.
- Ennyire nyilvánvaló? - Nyitott könyv vagy előttem.
- Na meg vékonyak a falak. - Istenem!
Nem mintha nem lennék elégedett Theóval.
Nagyon elégedett vagyok. Nagyon-nagyon elégedett.
Na jó. Csillapodj le!
De Johnny valamiért nem akar kimenni a fejemből,
és ezért kétségeim vannak, ami megőrjít.
Megértem.
Nekem a fókuszcsoport nem megy ki a fejemből.
És kételkedem magamban miattuk.
Pedig ez nem szokásom.
Hülye barmok. Te úgy vagy tökéletes, ahogy vagy.
Köszi. Akkor most változtassunk meg mindent!
A börtön előtt tüntetés zajlik a halálbüntetés ellen.
- Tudnák, hogy ez kamuakcentus. - Mosolyogj!
Szélesebben, még! Látszódjanak a fogaid!
Még jobban! Mutasd a fogaidat!
Ez túl sok, bocsi.
Elvesztettem a fonalat. Már azt se tudom, ki vagyok.
- Egyél egy töltött kekszet! - Már négyet megettem.
Jaj, úgy csodállak most!
Tökre lehúztak azok a bunkók,
de te nem adod fel. Sőt, még eltökéltebb lettél.
Mindent beleadsz ebbe a munkába.
Én erre sosem lennék képes.
Kösz, Mularkey. Nélküled nem menne.
Komolyan.
Az új végmondatom belefér még?
- Ráérek, amíg Theo ide nem ér. - Oké.
Na jó.
Tully Hartot hallották.
Viszlát később, Seattle!
Mi az? Ne csináld! Ez nyerő, nem?
Nekem a „Tully Hart tálalta” tetszik.
Mert abban benne vagy.
Álmodni sem lehetne nálad jobb barátnőről.
Tully Hart vagyok.
Én tájékoztattam magukat.
Tully Hart vagyok. Ragyogj tovább, Seattle!
- Hahó! Remélem, nem zavarok. - Helló!
Helló, Theo! Dehogy zavarsz!
- Szia! - Szia!
Na és ez?
Tully Hart vagyok. Ezek voltak a hírek.
Ez nagyon amerikai. Tetszik.
- Oké! - Mi a program?
Romantikus piknik a csillagok alatt.
Aztán nálam megnézzük a kedvenc filmedet.
Én még nem láttam a Love Storyt, de már alig várom.
Egy férfi, aki tudja, hogy kell kényeztetni Kate-et.
A Kate Mularkey Egyetem diákja vagyok.
Megvallom, belezúgtam a tanáromba.
- Biztos nem baj, ha elmegyünk? - Biztos. Menjetek! Boldogulok.
Jó szórakozást, ifjak!
Maradhatunk, ha szeretnél.
Itt is piknikezhetünk. Hátha szüksége lesz rád.
Ha van itt videómagnó, a filmet is megnézhetnénk.
- Komolyan? - Igen.
- Megtennéd? - Csak veled szeretnék lenni.
Mindegy, hol.
Köszi.
Lovagolj meg, cowboylány!
Álmodban.
- Miért bámulnak így? - Biztos a cowboycsizmánk miatt.
Megérte érte dolgozni.
Most nevetnek rajtunk?
Passz. Én mindig úgy érzem, hogy kinevetnek.
Hol a lasszód, Csodanő?
Miért mondta ezt, Tully?
Jó a rucid! Rajtam nyolcévesen volt ilyen utoljára!
- Úristen! - Mi a fasz? Ki tette ezt?
Fogjátok be, ti taplók! Ez nem vicces!
Gyertek az irodámba, de rögtön!
Tegnap betörtek az iskolába.
És engedély nélkül megmártóztak a medencében.
Az elkövetők teleszemetelték az iskola területét.
Felmerült bennem, hogy talán tudtok erről valamit.
Miller igazgató úr…
Először is, nem törtünk be.
- Nyitva volt az ajtó. - Tehát ott voltatok?
Nyilván. Fotó is van róla. De mások is voltak.
Sokan. Nem mi szemeteltünk Kate-tel.
Igaz. Én sosem szemetelek. Soha.
Sajnos nincs bizonyíték arra, amit állítotok,
hisz csak ti ketten szerepeltek a fotón.
Nyilván volt ott más is. Vagy magától készült el a fotó?
- Tul! - Ez nevetséges!
Ma gyűlés lesz az előadóteremben,
ahol mindketten bocsánatot kértek.
Eugene kérjen bocsánatot tőlem! Nem adtam engedélyt a fotóra.
Mit vártál? Félig pőrén tetszelegtetek egy fiú előtt.
Nem tetszelegtünk.
Levetkőztetek előtte. Magatokra vessetek!
Nem kérek bocsánatot az iskolától,
ha Eugene megússza az egészet.
Jó. Büntetésből egy hétig bent maradtok órák után.
És szombaton kitakarítjátok a lányok öltözőjét.
- Ez de szar! - Két hét büntetés!
- Eugene megússza? - Nem látom őt a fotón.
Tudja, hogy kell fotózni?
- Három hét! - Nagyon sajnáljuk. Ugye, Tully?
- Rossz ötlet volt az úszás. - Én nem sajnálom.
Hagyd abba, Tully!
Tudod, mit? Nem mondtam igazat.
Sajnálom.
Nagyon sajnálom, hogy Miller igazgató ekkora tapír!
- Tully! - Elég volt!
Felfüggesztelek titeket. És nem járhattok szakkörre.
Príma. Kit érdekel?
Gyere, hazamehetünk, hisz felfüggesztettek minket.
A második félévtől járhatunk szakkörre?
Tűnés az irodámból!
- Mi volt ez? - Ez egy tróger!
Bocsánatot kellett volna kérnünk!
- Dühös voltam. - Én is, de te rontottál a helyzeten.
Meg tudom magyarázni!
Kate!
Kérlek, nyisd ki!
Nem megyek el, amíg nem beszélsz velem.
Végre! Hála az égnek!
Hogy van Marah? A kórházat hiába hívtam.
Enyhe agyrázkódása volt. Két bordája is eltört.
A vállműtéte jól sikerült. Fel fog épülni.
Szerencsére.
Hol van Kate? Beszélnem kell vele.
Nincs miről. Nem akar látni.
Engedj be! Ez Kate-re és rám tartozik.
Elengedted a 15 éves lányomat egy egyetemi buliba?
Részegen vitted haza? Ez nem tartozik rám?
Meg tudom magyarázni. Kate-nek.
Beszélnem kell vele.
Nem számít, hogy neked mi kell.
- Nem te vagy az áldozat. - Csak öt percet kérek.
Menj el!
- Nem akar látni. - Johnny!
Kate!
Ne csináld!
Nyiss ajtót!
Bocsáss meg!
Ugyan már!
Ne kérjen bocsánatot, aki szeret!
Minden idők legjobb filmes szövege.
Dehogyis! A film jó, de ez a szöveg gáz.
Hülye vagy!
Csak azért tetszik neked, mert te sosem kérsz bocsánatot.
Először is, ez baromság. Másodszor, sokszor kérek bocsánatot.
- Mikor? - Amikor muszáj.
- Azaz? - Ha úgy helyes.
- Mikor? - Majd szólok, ha lesz ilyen.
- Nincs több kérdésem. - Tiltakozom.
Aki szeret, annak nem kell mentegetőznie.
Ha úgy szeretsz valakit, ahogy Jenny a srácot,
bármit is tesz az illető, attól még szereted.
- Bármit? - Bármit.
Vegyük Kate-et!
Bármit is tesz, attól még a barátnőm marad.
Nem kell mentegetőznie, ha elkúr valamit.
Ennyire erős a barátságunk.
Ilyen az igazi szeretet. Feltétlen.
Igaz. De azért jól tud esni néha egy őszinte bocsánatkérés.
Bocsánatkérés, piha!
Csak az könnyebbül meg tőle, aki bocsánatot kér.
Nem hinném.
A sértett úgy érzi tőle, hogy törődnek vele, és megértik.
Szerintem aki szeret, az folyton mentegetőzik.
- Köszi! - Hát, ez iszonyú nyomasztó.
Dehát ízlések és pofonok.
Visszamegyek dolgozni. Olyan háromnegyed óra múlva visszajövök.
Jó turbékolást, gerlicéim!
Borzasztó, hogy nem láthatlak hat hétig.
Hát, senki sem kényszerít, hogy egész ősszel Európában csavarogj.
Még a találkozásunk előtt terveztem el az utat.
De…
Arra gondoltam, hogy velem jöhetnél.
Randiznánk Párizsban.
Bemutatnálak a szüleimnek. Pucérkodnánk egy görög strandon.
Persze nem egyszerre.
Tudom, hogy még korai egy kicsit, de…
Hűha!
Ez fantasztikusan hangzik.
Szívesen pucérkodnék veled,
és megismerném a szüleidet…
De kicsit későn szóltál,
és nem hiszem, hogy ennyi időre ki tudnék venni szabit.
Semmi baj. Megértem.
Természetesen.
Gyere ide!
Tully itt van…
Jelezte, hogy nem fog zavarni.
És ha dolgozik, csak a munkára figyel.
Élvezzük ki, hogy ilyen céltudatos!
De ahogy telik az idő,
az 573-as rabnak egyre kevesebb az esélye.
De ahogy telik az idő, az 573-as rabnak…
De ahogy telik az idő, az 573-as rabnak egyre kevesebb az esélye.
A nevem Tully Hart…
Házhoz…
szállítom a híreket.
Hű, ez jó!
A nevem…
A fenébe!
A nevem Tully…
Tényleg borzas a hajam.
A nevem Tully Hart.
Házhoz szállítom a híreket.
Ez jó.
A nevem Tully… Jaj!
Hart. Mindjárt felgyújtom az irodát a hajsütő vassal.
A nevem Tully Hart. Házhoz szállítom a híreket.
Ez az!
Ez jó.
A nevem Tully Hart. Házhoz szállítom a híreket.
Ezt túlspiláztam. Nem volt jó.
Az égett kávé jobb, mint a semmi… Úristen!
Tűz van!
Jaj, ne! Istenem, Kate! Atyaég!
- Uramisten! Mi történt? - Basszus!
- Jaj! - Hol a tűzoltó készülék?
- Carol használta a kipróbálós műsorában! - Hívjátok a tűzoltókat!
Oké!
- Ördög és pokol! - Istenem!
- Bocsánatot kérhettünk volna. - Ne már! Nem csináltunk rosszat.
Használtuk a medencét.
Na és?
Amit Eugene tett, az sokkal rosszabb volt. Ez rohadtul igazságtalan!
Szokjatok hozzá, hölgyeim!
A nők mindig másodrendű állampolgárok voltak ebben az országban.
Egyenjogúsági törvényünk sincs.
Ez szemétség.
Az engedélyünk nélkül készítettek rólunk fotót,
és mégis minket büntetnek meg?
Mert ki a főnök?
Egy hapsi.
Baszódjon meg!
Ja. Hülye hapsi!
Hozok még gyújtóst.
Még szakkörre se járhatunk!
Nincs több híradó…
Nagyon sajnálom, Tul. Tudom, mennyit jelentett ez neked.
Ne már, Mularkey! Nem a te hibád.
És aki szeret, annak nem kell mentegetőznie.
Sziasztok!
- Baj van? - Nincs.
Jól vagyunk. Sőt, egy tűzoltó randizni is hívott.
- Ez nem vicces. - Nem viccelek.
Beszéltem Stannel. Úton van, és dühös.
Na és mit csinál? Kirúg?
- Lehet. - Marhaság!
Bemondó vagyok. Csak nem rúg ki!
- Baleset volt. - Már amúgy is pipa rád.
- Makacs és önfejű vagy. - Szókimondó vagyok. És?
Ürügyet keres, hogy kirúghasson.
Puncsolj neki, ha ideér!
Cseszd meg! Nem csináltam semmi rosszat.
Legalább hadd beszéljünk mi, jó?
Mi a fene történt?
A jó hír, hogy senki sem sérült meg.
- Én okoztam a tüzet. - Mi?
A kenyérpirítón hagytam pár papírt.
Hagyd abba! Ez nem igaz. Csak nekem falaz. Én okoztam a tüzet.
Tully falaz nekem.
A kritikával foglalkozott, én meg idehívtam a páromat.
- Amúgy Theónak hívják. - Üdv!
- Azt hittem, maguk egy pár. - Csak voltunk.
Szakítottunk. Na szóval, filmet néztünk.
Az egész az én hibám.
- Ez nem igaz. - Hagyd abba, Tully!
Ez teljes mértékben az én felelősségem.
Őszintén sajnálom, Stan.
Maga meztelen a pléd alatt?
Részben igen.
Akkor én is sajnálom, Mularkey, de ki van rúgva.
Persze, megértem.
Állj! Ez tiszta őrület!
Kate nekem falaz.
Senkit sem kell kirúgni. Baleset történt, ennyi.
Az én hibám. Tully semmit sem csinált. Csak ki akar húzni a pácból. Ugye?
Igazából én hibáztam. Én tettem papírokat a kenyérpirítóra…
Magát nem is ismerem, Spartacus.
De én itt végeztem. Kár, hogy meg kell válnom magától, Kate.
Stan! Ez őrület! Nem adhatod fel értem a munkádat!
Miért? Végső soron csak ennyi volt: egy munka.
Neked viszont ez a hivatásod.
Szarj a kritikára! Te vagy a jövő Jean Enersene.
Mularkey, én őszintén…
Aki szeret, annak nem kell mentegetőznie.
Na baszki!
Egész éjjel puhítottam Stant.
De nem tágított.
Nagyon sajnálom.
Sosem érdekeltek igazán a hírek.
Ideje változtatni. Csak egy lökésre volt szükségem.
El sem tudom képzelni, hogy nem látlak majd itt.
Hát igen.
Furcsa lesz.
Szia!
- Összepakoltál? - Igen.
Hihetetlen, hogy életem négy éve elfér egy kis dobozban.
Meghívlak egy jó kis szíverősítőre.
Talán meg tudlak győzni, hogy utazd be velem Európát.
Hát, épp most lett üres a naptáram.
Milyen érdekes!
Tiltakozásképp odabilincselem magam Stan íróasztalához.
Jaj, ne! Jól vagyok.
Akkor téged bilincsellek az asztalomhoz, hogy ne hagyhass itt.
Te is hiányozni fogsz nekem. Nagyon.
- Mihez kezdek nélküled? - Nem tudom.
De még mindig együtt élünk. Nem?
De. De az nem ugyanaz.
- Eljött a búcsú ideje. - Igen.
- Igen. Sajnálom. - Nos…
- Szia! - Szia!
Na jó.
- Mehetünk? - Aha.
- Jó. - Oké.
- Köszönöm. - Szívesen.
- Hát van ilyened? - Bizony.
Köszönjük az időjárás-jelentést!
További híreink:
Ismét elhalasztották az ötös autópálya munkálatait.
Tanult a kritikából.
Megszívlelte.
Hallotta az új végmondatát? „Házhoz szállítom a híreket.”
Végre együttműködik a leányzó!
Ez tetszik.
Köszönjük, hogy a KPOC-t nézték.
Tully Hart tálalta önöknek a híreket.
Jó éjt!
HÁZHOZ SZÁLLÍTOM A HÍREKET. JÓ ÉJT!
A mosószertől csak büdösebb lesz, nem?
Kezdek beszívni ettől a szertől.
Szombaton suliban?
Csak a sötétkamrát használtam.
Nem lep meg. Nem volt elég a perverz fotókból, ugye?
Nem erről van szó. A szakkörnek kellett filmet előhívnom.
Miattad rúgtak ki minket a médiaszakkörből.
Örülsz, mi?
- Én? Dehogy! - Jó. Mert bunkó vagy.
Hallottam a felfüggesztésről.
Kate, beszélhetnénk?
Négyszemközt.
Figyelj, tudnod kell, hogy nem akartam, hogy ez legyen.
Szeretlek, Kate.
Hisz tudod.
Akkor mi történt?
Én csak megmutattam a fotót Mike C-nek. Ő készített belőle másolatokat.
Semmi közöm sem volt hozzá, esküszöm!
De te készítetted a fotót. Aztán megmutattad Mike C-nek.
Ha ő készítette is a másolatokat,
te kezdted az egészet.
- De te kezdted. - Mégis hogyan?
Minden ok nélkül kidobtál!
És ezért tartozom neked egy alsóneműs fotóval?
Nem ezt mondtam. Ne forgasd ki a szavaimat!
Csak azért voltunk ott,
mert Tully rádumált!
Nem is az ő ötlete volt!
És nem kényszerített semmire. Te vagy a genyó.
Nem fogok könyörögni, ha ilyen konok vagy.
Amúgy borzalmasan csókolsz!
Hűha, milyen szókimondó lettél!
Átgondoltam, te mit mondanál a helyemben, és kimondtam.
Nagyon jó érzés volt.
Még szép!
Van egy ötletem.
Én vagyok az, Kate.
Nem tudom, meghallgatod-e ezeket az üzeneteket,
de tisztázni szeretném a történteket.
Ha hallanád, tudom, hogy megértenéd.
Kérlek!
Kérlek, hívj vissza!
DANNY NYISD KI AZ AJTÓT!
„Még Atlantában vagyok. Bár veled lehetnék! Fel a fejjel! Danny"
Mikor tartottunk utoljára ilyen hosszú mosolyszünetet?
A ‘70-es években?
Kérlek, hívj vissza!
Szia! Én vagyok az.
Megnéztem a Love Storyt.
Jó sokszor megnéztük együtt.
Emlékszel, mikor…
Mindegy.
Hívj vissza!
KATE GYERE EL HOZZÁNK!
Istenem!
Szia, nénikém!
Marah!
Édesem! Istenem!
Hogy van a vállad?
Fáj, de majd rendbe jön.
Ashley-nek bűntudata van. Nyalizni próbál, de elküldtem a picsába.
Nem a barátom.
Ez a beszéd!
- Anyukád? - Lent van.
Nyugodtan várj itt! Szólok neki.
Köszi.
Nincs mit. Szeretlek, nénikém.
Én is szeretlek.
Marah, kérsz egy pizzát?
Kate!
Mi a fenét keresel itt?
Hát…
Ezek szerint Marah küldött SMS-t a nevedben.
Nem tudtam.
Ez hihetetlen, bassza meg!
Aha, de ha már itt vagyok, nem beszélhetnénk?
Ne nézz levegőnek!
Kate! Kérlek!
Kérlek, beszélj vele, anya!
Beszélgetni akarsz? Hát legyen, baszd meg!
Hallgatlak.
Oké. Mindent meg tudok magyarázni.
De mondd el, mi dühít a leginkább, és azzal kezdem.
Nem segítek.
Vagy van mondanivalód, vagy nincs.
Jó. Van.
A diákbuli…
Azt hittem, Marah moziba megy Ashley-vel.
Világossá tettem, hogy szobafogságban van.
Igen.
De látnod kellett volna az arcát, mikor Ashley elhívta.
Felragyogott az arca.
Nagyon mehetnékje volt.
Szerelmes.
Tudom, milyen, ha összetörik az ember szívét.
Ártatlan dolognak tűnt.
Csak azt akartam, hogy boldog legyen.
Részegen furikáztad a lányomat.
Nem voltam részeg.
Tényleg…
Amikor felhívott a buliból, ösztönösen cselekedtem.
Hallottam a hangján, hogy fél, és meg akartam menteni.
Te sodortad veszélybe.
Azt hittem, hogy moziban van!
Nem, egy részeg hallgató fogdosta.
Erre részegen elmentél érte.
Jézusom!
Nem voltam részeg.
Csak pár pohárral ittam.
Meg se éreztem.
Muszáj volt elmennem Marah-ért.
Hívhattál volna egy taxit, a rendőrséget, engem. Az anyja vagyok.
De erre nem gondoltál. Csak magadra.
Arra, hogy nehogy rájöjjek.
És ennek Marah issza meg a levét.
Én is megiszom a levét, Kate.
Tényleg. Veszélyben van a karrierem. Az új beszélgetőműsoromnak annyi.
A csapból is a rendőrségi fotóm folyik, és senki sem ismeri el,
hogy nem az én hibám volt a baleset.
De a legrosszabb,
hogy talán elveszítettelek.
És teljesen egyedül vagyok.
Csak Justine áll szóba velem,
mert pénzt kap tőlem,
és Felhő, bassza meg!
Hát, magadra vess, Tully!
Mindenkit elűzöl magadtól,
aztán őket hibáztatod, ha elmennek.
Elegem van. Nem teszem ki többet a lelkemet azért,
hogy falazzak neked!
Az elmúlt 30 évben ez ment, és elég volt!
Én talán nem tettem érted sokat?
A legnagyobb szurkolód voltam! Egy csomó melót adtam neked!
Azért, hogy veled legyek, és ne legyél egyedül. Nem törődsz velem.
Ez nem igaz.
Én csak veled törődöm.
Nem. Te csak magaddal törődsz.
Már a megismerkedésünkkor tudtam, milyen önző vagy.
De nem érdekelt. Gondoltam, ez a barátságunk ára.
De sose hittem, hogy a lányom látja kárát.
Jézusom, Kate…
Esküszöm, nem akartam, hogy ez történjen.
Azt hittem, helyesen cselekszem. Baleset történt!
Na és akkor?
Akkor…
Igazad van.
Igazad volt.
Mindenben.
Elcsesztem.
Nagyon elcsesztem.
De mindent megteszek, hogy jóvátegyem.
Nem tudok nélküled élni. Kérlek…
Bocsáss meg!
Őszintén sajnálom.
Tudom, milyen nehéz lehetett ez neked.
Te is hiányoztál.
Minden reggel fel akarlak hívni.
Én is téged.
Szükségem van rád.
De nem…
Nem tudok megbocsátani.
Pedig nagyon szeretnék.
De valahányszor rád nézek,
az jut eszembe, mikor felhívtak.
Marah a kórházban.
Te tetted ezt vele.
Velem.
Velünk.
Ezt nem bocsátom meg.
Akkor ennyi volt?
Harminc év után… vége?
Sajnálom.
A feliratot fordította: Kanizsai László